  Виталий Пронин 16-тӥ феврале 70 арес тырмоз Воткаын улӥсь Альбина Вахрушевалы. Альбина Николаевна кема аръёс ӵоже тырше удмуртлыкез ӝутыны. Эмъян удысын ужаса, пыр-поч тодэ удмурт калыклэсь сюлмаськонъёссэ. 1998-тӥ-2000-тӥ аръёсы «Удмурт Кенешлэн» городысь ёзэныз кивалтӥз. 1999-тӥ арын пусъемын Ашальчи Оки нимо премиен.18-тӥ феврале котырес лыдпуссэ - 60 арессэ - пусъёз паймымон удмурт нылкышно Екатерина Антонова. Екатерина Леонидовна - Россиысь культура удысысь дано ужась. Со «Арганчи» ансамбле огазеяз Пичи Пурга ёросысь Эдэйгуртысь нылъёсты но кышноосты. Табере та коллективез быдэс кунамы но, солэн палэназ но тодо. Екатерина Леонидовна котьку мыло-кыдо дышетэ нылпиосты, кема аръёс ӵоже «Пурга кизилиос» центрын пиналъёсын ужаз. Берло дыре котькуд гужеме сямен усточи удмурт нылпиосты потта Венгриысь Балатон ты дурын ортчись фестивале. Екатерина Антонова - трос удмурт кырӟанъёслы гур кылдытӥсь, тужгес тодмо кырӟанэз - «Удмурт нылкышно» (кылъёсыз Любовь Тихоновалэн), сое шаерысьтымы вань кышноос ярато.20-тӥ феврале 60 арес луоз чупрес но визьмо нылкышнолы Раиса Корепановалы. Раиса Ильинична - Трокай Борисовлэн агаезлэн нылызлэн нылыз. Мыло-кыдо пыриське удмурт движение, «Удмурт Кенешлэн» Ижысь Ленин ёросысь ёзэзлэн правлениезлэн ёзчиез луэ.Та нуналэ ик 70 арессэ пусъёз Можгаысь Семён Павлов. Семён Васильевич кема аръёс ӵоже сюлмаськиз та городысь но районысь калыкез удмурт ужрадъёсы ӝуткан, асваланзэс будэтон сярысь. Кылем арын воргорон та ныпъетлэсь мозмытскиз, гань-гань улыны сётӥсьтэм удысэз валтыны егитгес муртлы оскиз.21-тӥ феврале 60 арес тырмоз Галина Платоновалы. Галина Иосифовна - Россиысь дано артистка, Удмуртиысь калык артистка. 30 арлэсь ятыр со луэ Удмурт филармониысь «Шулдыр ӝыт» ансамбльлэн солисткаез. Теги: Арганчи ГалинаПлатонова ЕкатеринаАнтонова Шулдырыт  